พระราชกฤษฎีกาพระราชกฤษฎีกาเบี้ยประชุม ค่าใช้จ่ายและประโยชน์ตอบแทนอื่นในการดำเนินงานของประธานสภารองประธานสภาสมาชิกสภาพัฒนาการเมืองกรรมการสรรหาและกรรมการในสภาพัฒนาการเมืองพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑ มิถุนายนพ.ศ. ๒๕๕๒เป็นปีที่ ๖๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเบี้ยประชุมค่าใช้จ่าย และประโยชน์ตอบแทนอื่นในการดำเนินงานของประธานสภา รองประธานสภาสมาชิกสภาพัฒนาการเมือง กรรมการสรรหาและกรรมการ ในสภาพัฒนาการเมืองอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทยกับมาตรา ๒๒ แห่งพระราชบัญญัติสภาพัฒนาการเมืองพ.ศ. ๒๕๕๑ และมาตรา ๓แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเบี้ยประชุม ค่าใช้จ่ายและประโยชน์ตอบแทนอื่นในการดำเนินงานของประธานสภา รองประธานสภาสมาชิกสภาพัฒนาการเมือง กรรมการสรรหา และกรรมการ ในสภาพัฒนาการเมือง พ.ศ. ๒๕๕๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ในพระราชกฤษฎีกานี้รองประธานสภา หมายความว่ารองประธานสภาพัฒนาการเมืองกรรมการสรรหา หมายความว่ากรรมการสรรหาสมาชิกสภาพัฒนาการเมืองมาตรา ๔ ให้ประธานสภา รองประธานสภาและสมาชิกสภาพัฒนาการเมืองได้รับเบี้ยประชุมเหมาจ่ายเป็นรายเดือนเฉพาะในเดือนที่มีการประชุมและมาประชุมอย่างน้อยหนึ่งครั้งในเดือนนั้นดังต่อไปนี้(๑)ประธานสภา เดือนละหนึ่งหมื่นห้าพันบาท(๒)รองประธานสภา เดือนละหนึ่งหมื่นสี่พันบาท(๓)สมาชิกสภาพัฒนาการเมือง เดือนละหนึ่งหมื่นสองพันบาท(๔)เลขานุการ เดือนละหนึ่งหมื่นสองพันบาทมาตรา ๕ ให้กรรมการสรรหาได้รับเบี้ยประชุมเป็นรายครั้งดังต่อไปนี้(๑)ประธานกรรมการสรรหา ครั้งละสองพันห้าร้อยบาท(๒)กรรมการสรรหา ครั้งละสองพันบาท(๓)เลขานุการ ครั้งละสองพันบาทมาตรา ๖ ให้กรรมการตามมาตรา ๒๐แห่งพระราชบัญญัติสภาพัฒนาการเมือง พ.ศ. ๒๕๕๑ ได้รับเบี้ยประชุมเป็นรายครั้งดังต่อไปนี้(๑)ประธานกรรมการ ครั้งละสองพันห้าร้อยบาท(๒)รองประธานกรรมการ ครั้งละสองพันบาท(๓)กรรมการ ครั้งละสองพันบาท(๔)เลขานุการ ครั้งละสองพันบาทมาตรา ๗ ให้กรรมการบริหารสำนักงานกรรมการอิสระติดตามและประเมินผลและกรรมการบริหารกองทุนได้รับเบี้ยประชุมเหมาจ่ายเป็นรายเดือนเฉพาะในเดือนที่มีการประชุมและมาประชุมอย่างน้อยหนึ่งครั้งในเดือนนั้นดังต่อไปนี้(๑)ประธานกรรมการ เดือนละหนึ่งหมื่นสองพันบาท(๒)รองประธานกรรมการ เดือนละหนึ่งหมื่นหนึ่งพันบาท(๓)กรรมการ เดือนละเก้าพันบาท(๔)เลขานุการ เดือนละเก้าพันบาทมาตรา ๘ ให้ประธานสภา รองประธานสภาและสมาชิกสภาพัฒนาการเมืองมีสิทธิได้รับค่ารักษาพยาบาลหรือการประกันสุขภาพตามที่จ่ายจริงในอัตราเบี้ยประกันคนละไม่เกินสองหมื่นบาทต่อปีเพื่อประโยชน์ในการดำเนินงานตามพระราชกฤษฎีกานี้การประกันสุขภาพให้หมายถึงการประกันภัยที่ให้ความคุ้มครองทางด้านการเงินเพื่อชดเชยค่าใช้จ่ายต่างๆ สำหรับการรักษาตัวในสถานพยาบาลหรือคลินิก หรือเข้ารับการผ่าตัดโดยแพทย์ในกรณีเจ็บป่วยหรือประสบอุบัติเหตุในกรณีที่ประธานสภารองประธานสภาและสมาชิกสภาพัฒนาการเมืองมีสิทธิหรือได้รับเงินค่ารักษาพยาบาลหรือการประกันสุขภาพจากหน่วยงานอื่นแล้วบุคคลนั้นไม่มีสิทธิได้รับเงินค่ารักษาพยาบาลหรือการประกันสุขภาพตามพระราชกฤษฎีกานี้เว้นแต่ค่ารักษาพยาบาลหรือการประกันสุขภาพที่ได้รับนั้นต่ำกว่าค่ารักษาพยาบาลหรือการประกันสุขภาพที่มีสิทธิได้รับตามพระราชกฤษฎีกานี้ให้มีสิทธิได้รับเงินค่ารักษาพยาบาลหรือการประกันสุขภาพเฉพาะส่วนที่ขาดอยู่มาตรา ๙ ให้ประธานสภารองประธานสภา สมาชิกสภาพัฒนาการเมือง กรรมการสรรหาหรือกรรมการตามมาตรา ๒๐แห่งพระราชบัญญัติสภาพัฒนาการเมือง พ.ศ. ๒๕๕๑ได้รับค่าใช้จ่ายในการเดินทางไปปฏิบัติงาน ทั้งนี้ หลักเกณฑ์ วิธีการและเงื่อนไขในการจ่ายให้เป็นไปตามระเบียบที่สำนักงานสภาพัฒนาการเมืองกำหนดเพื่อประโยชน์ในการดำเนินงานตามพระราชกฤษฎีกานี้การเดินทางไปปฏิบัติงาน ให้หมายถึงการเดินทางไปปฏิบัติงานตามอำนาจหน้าที่หรือตามที่สภาพัฒนาการเมืองมอบหมายไม่ว่าภายในประเทศหรือต่างประเทศมาตรา ๑๐ ให้ประธานสภา รองประธานสภาสมาชิกสภาพัฒนาการเมือง กรรมการสรรหา กรรมการตามมาตรา ๒๐แห่งพระราชบัญญัติสภาพัฒนาการเมือง พ.ศ. ๒๕๕๑ กรรมการบริหารสำนักงาน กรรมการอิสระติดตามและประเมินผลและกรรมการบริหารกองทุนซึ่งได้รับแต่งตั้งให้ดำรงตำแหน่งอยู่ก่อนวันที่พระราชกฤษฎีกานี้ใช้บังคับมีสิทธิได้รับเบี้ยประชุม ค่าใช้จ่ายและประโยชน์ตอบแทนอื่นในการดำเนินงานตามพระราชกฤษฎีกานี้นับแต่วันที่ได้รับแต่งตั้งให้ดำรงตำแหน่งมาตรา ๑๑ ให้ประธานรัฐสภาและรัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๒๒ แห่งพระราชบัญญัติสภาพัฒนาการเมืองพ.ศ. ๒๕๕๑ บัญญัติให้ประธานสภา รองประธานสภา สมาชิกสภาพัฒนาการเมือง กรรมการสรรหาและกรรมการได้รับเบี้ยประชุม ค่าใช้จ่ายและประโยชน์ตอบแทนอื่นในการดำเนินงานตามที่กำหนดในพระราชกฤษฎีกา และมาตรา ๓แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. ๒๕๑๘บัญญัติให้การจ่ายเงินตามงบประมาณรายจ่ายในประเภทค่าใช้จ่ายในการเดินทางไปราชการและเบี้ยประชุมกรรมการให้กระทำได้โดยตราเป็นพระราชกฤษฎีกาเพื่อให้เป็นไปตามบทบัญญัติดังกล่าวสมควรกำหนดเบี้ยประชุม ค่าใช้จ่าย และประโยชน์ตอบแทนอื่นในการดำเนินงานของประธานสภารองประธานสภา สมาชิกสภาพัฒนาการเมือง กรรมการสรรหา และกรรมการในสภาพัฒนาการเมือง จึงจำเป็นต้องตราพระราชกฤษฎีกานี้ปริยานุช/ผู้จัดทำ๘ มิถุนายน ๒๕๕๒จุฑามาศ/ปรับปรุง๒๙ มิถุนายน ๒๕๕๘[๑] ราชกิจจานุเบกษาเล่ม ๑๒๖/ตอนที่ ๓๖ ก/หน้า ๑/๔ มิถุนายน ๒๕๕๒